ddrg/super_eurlex huggingface dataset:
Úradný vestník L 053 , 23/02/2001 S. 0023 - 0024



Rozhodnutie Komisie z 12. februára 2001, ktorým sa mení a dopĺňa rozhodnutie č. 93/195/EHS o zdravotnom stave a veterinárnom osvedčení pri spätnom dovoze registrovaných koní, dočasne vyvezených na dostihy, súťaže a kultúrne podujatia (registrované pod číslom dokumentu C(2001) 347) (text s významom pre EHP) (2001/144/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/426/EHS z 26. júna 1990 o zdravotnom stave ovplyvňujúcom presuny a dovoz koní [1] z tretích krajín, naposledy zmenenú a doplnenú Zmluvou o pristúpení Rakúska, Fínska a Švédska a najmä jej článkom 19 ii), keďže: (1) v súlade s rozhodnutím Komisie 93/195/EHS [2], naposledy zmeneným a doplneným rozhodnutím 2000/754/ES [3], spätný dovoz registrovaných koní dočasne vyvezených na dostihy, súťaže a kultúrne podujatia je obmedzený na kone, ktoré sú v tretej krajine menej ako 30 dní; (2) aby sa uľahčila účasť koní s pôvodom v spoločenstve na Svetovom pohári vo vytrvalostných pretekoch v Spojených arabských emirátoch, mala by sa táto lehota predĺžiť na najviac 60 dní; (3) opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 93/195/EHS sa mení a dopĺňa takto: 1. K článku 1 sa pridáva siedma zarážka v tomto znení: "— – sa zúčastnili v Spojených arabských emirátoch na Svetovom pohári vo vytrvalostných pretekoch a splnili požiadavky stanovené v zdravotnom osvedčení, ktorého vzor sa nachádza v prílohe VII k tomuto rozhodnutiu." 2. Príloha k tomuto rozhodnutiu sa pridáva ako príloha VII. Článok 2 Toto rozhodnutie je adresované členským štátom. V Bruseli 12. februára 2001 Za Komisiu David Byrne člen Komisie [1] Ú. v. ES L 224, 18.8.1990, s. 42. [2] Ú. v. ES L 86, 6.4.1993, s. 1. [3] Ú. v. ES L 303, 2.12.2000, s. 34. -------------------------------------------------- PRÍLOHA " „PRÍLOHA VII +++++ TIFF +++++ " --------------------------------------------------
Úradný vestník L 308 , 27/11/2001 S. 0041 - 0042



Rozhodnutie Komisie z 23. novembra 2001, ktorým sa menia a dopĺňajú rozhodnutia 92/260/EHS a 93/197/EHS, pokiaľ ide o dovoz zvierat čeľade koňovitých (equidae) podrobených vakcinácii proti západonílskej horúčke (oznámené pod číslom dokumentu C(2001) 3709) (Text s významom pre EHP) (2001/828/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/426/EHS z 26. júna 1990 o veterinárnych podmienkach zvierat čeľade koňovitých (equidae) pri ich preprave a dovoze z tretích krajín [1], naposledy zmenenú a doplnenú rozhodnutím 2001/298/ES [2], najmä na jej článok 13 ods. 2 písm. a) a článok 19 bod i), keďže: (1) Rozhodnutie Komisie 92/260/EHS [3], naposledy zmenené a doplnené rozhodnutím 2001/619/ES [4], ustanovilo veterinárne podmienky a udeľovanie veterinárnych osvedčení na dočasné povolenie vstupu registrovaných koní. (2) Rozhodnutie Komisie 93/197/EHS [5], naposledy zmenené a doplnené rozhodnutím 2001/619/ES, ustanovilo veterinárne podmienky a udeľovanie veterinárnych osvedčení na dovoz registrovaných zvierat čeľade koňovitých a zvierat čeľade koňovitých na chov a produkciu. (3) Spojené štáty americké zaznamenali prípady západonílskej horúčky pri zvieratách čeľade koňovitých počas uplynulých dvoch rokov. Nedávno príslušné úrady schválili s určitými podmienkami formalínom inaktivovanú vakcínu. Keďže zvieratá čeľade koňovitých podrobené vakcinácii proti infekcii zo západonílskeho vírusu nepredstavujú žiadne nebezpečenstvo pre zdravie ľudí alebo zvierat, dovoz takýchto zvierat čeľade koňovitých do spoločenstva by mal byť povolený, s výhradou určitých podmienok. (4) S cieľom umožniť dovoz zvierat čeľade koňovitých podrobených vakcinácii proti západonílskemu vírusu z krajín zahrnutých do skupiny C príslušných veterinárnych požiadaviek je potrebné prispôsobiť veterinárne podmienky príslušnou úpravou rozhodnutí 92/260/EHS a 93/197/EHS. (5) Opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Do prílohy II časť C kapitola III k rozhodnutiu 92/260/EHS sa vkladá nové písmeno: +++++ TIFF +++++ Článok 2 Do prílohy II časť C kapitola III k rozhodnutiu 93/197/EHS sa vkladá nové písmeno: +++++ TIFF +++++ Článok 3 Toto rozhodnutie je adresované členským štátom. V Bruseli 23. novembra 2001 Za Komisiu David Byrne člen Komisie [1] Ú. v. ES L 224, 18.8.1990, s. 42. [2] Ú. v. ES L 102, 12.4.2001, s. 63. [3] Ú. v. ES L 130, 15.5.1992, s. 67. [4] Ú. v. ES L 215, 9.8.2001, s. 55. [5] Ú. v. ES L 86, 6.4.1993, s. 16. --------------------------------------------------
Úradný vestník L 214 , 08/08/2001 S. 0045 - 0048



Rozhodnutie Komisie z 18. júla 2001, ktorým sa mení a dopĺňa rozhodnutie 93/195/EHS o veterinárnych podmienkach a o veterinárnej certifikácii pre opakovaný vstup registrovaných koní určených na dostihy, na preteky a na kultúrne podujatia po dočasnom vývoze (oznámené pod číslom dokumentu C(2001) 1953) (Text s významom pre EHP) (2001/610/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/426/EHS z 26. júna 1990 o veterinárnych podmienkach, ktorým sa riadi premiestňovanie a dovoz z tretích krajín zvierat koňovitých [1], naposledy zmenenú a doplnenú smernicou 2001/298/EHS [2], a najmä na jej článok 19 ods. ii, keďže: (1) V súlade s rozhodnutím Komisie 93/195/EHS [3], naposledy zmeneným a doplneným rozhodnutím 2001/144/ES [4], opakovaný vstup registrovaných koní určených na dostihy, na preteky a na kultúrne podujatia po dočasnom vývoze je obmedzený na kone, ktoré sa zdržiavali kratšie ako 30 dní v ktorejkoľvek z nečlenských krajín uvedených v tej istej skupine v prílohe II k danému rozhodnutiu. (2) S cieľom uľahčiť pretekárskym koňom pochádzajúcim zo spoločenstva zúčastňovať sa podujatí International Group/Grade v nečlenských krajinách uvedených v rôznych skupinách, a to Austrália, Kanada, Spojené štáty americké, Hongkong, Japonsko, Singapúr alebo Spojené arabské emiráty, je potrebné túto dobu predĺžiť na menej ako 90 dní a obmedzenie na krajiny tej istej skupiny by sa malo zrušiť pre pretekárske kone, ktoré sa zúčastňujú takýchto podujatí. (3) Opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 93/195/EHS sa mení a dopĺňa takto: 1. K článku 1 sa pridá nasledujúca zarážka: "— zúčastnili sa na podujatiach International Group/Grade v Austrálii, Kanade, Spojených štátoch amerických, Hongkongu, Japonsku, Singapúre alebo Spojených arabských emirátoch a spĺňajú požiadavky uvedené v certifikáte o zdravotnom stave v súlade so vzorom uvedeným v prílohe VIII k tomuto rozhodnutiu." 2. Príloha k tomuto nariadeniu sa pridá ako príloha VIII. Článok 2 Toto rozhodnutie je adresované členským štátom. V Bruseli 18. júla 2001 Za Komisiu David Byrne člen Komisie [1] Ú. v. ES L 224, 18.8.1990, s. 42. [2] Ú. v. ES L 102, 12.4.2001, s. 63. [3] Ú. v. ES L 86, 6.4.1993, s. 1. [4] Ú. v. ES L 53, 23.2.2001, s. 23. -------------------------------------------------- PRÍLOHA " „PRÍLOHA VIII +++++ TIFF +++++ +++++ TIFF +++++ +++++ TIFF +++++ " --------------------------------------------------
Úradný vestník L 236 , 05/09/2001 S. 0018 - 0018



Rozhodnutie Komisie z 20. augusta 2001, ktoré mení a dopĺňa zvláštne podmienky pre dovoz dvojchlopňových lastúrnikov, ostnokožcov, plášťovcov a morských ulitníkov s pôvodom v Kórejskej republike (oznámené pod číslom C(2001) 2556) (Text s významom pre EHP) (2001/676/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 91/492/EHS z 15. júla 1991, ktorá stanovuje zdravotné podmienky pre produkciu a umiestnenie na trh živých dvojchlopňových lastúrnikov [1], naposledy zmenenú a doplnenú smernicou 97/79/ES [2], a najmä na jej článok 9 ods. 4, keďže: (1) článok 1 rozhodnutia Komisie 95/453/ES z 23. októbra 1995, ktoré stanovuje osobitné podmienky pre dovoz živých dvojchlopňových lastúrnikov, ostnokožcov, plášťovcov a morských ulitníkov s pôvodom v Kórejskej republike [3], naposledy zmeneného a doplneného rozhodnutím 1999/530/ES [4], konštatuje, že Ministerstvo pre morské záležitosti a rybolov – Národná inšpekčná stanica rybných produktov (NISRP) je príslušným orgánom v Kórejskej republike na overovanie a vydávanie osvedčení o súlade rybných a aquakultúrnych produktov so smernicou 91/492/EHS; (2) po reštrukturalizácii kórejskej administratívy sa príslušný orgán pre vydávanie zdravotných osvedčení na rybné produkty (NISRP) zmenil na "Národnú inšpekčnú službu kvality rybných produktov (NISKRP)" a tento nový orgán je schopný efektívne overovať uplatňovanie platných zákonov; je preto potrebné upraviť nomináciu príslušného orgánu identifikovaného rozhodnutím 95/453/ES; (3) opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Článok 1 rozhodnutia 95/453/ES sa nahrádza takto: "Článok 1 Národná inšpekčná služba kvality rybných produktov (NISKRP) je príslušným orgánom v Kórejskej republike na overovanie a vydávanie osvedčení o tom, že dvojchlopňové lastúrniky, ostnokožce, plášťovce a morské ulitníky spĺňajú požiadavky smernice 91/492/EHS." Článok 2 Toto rozhodnutie je adresované členským štátom. V Bruseli 20. augusta 2001 Za Komisiu predseda David Byrne [1] Ú. v. ES L 268, 24.9.1991, s. 1. [2] Ú. v. ES L 24, 30.1.1998, s. 31. [3] Ú. v. ES L 264, 7.11.1995, s. 35. [4] Ú. v. ES L 203, 3.8.1999, s. 76. --------------------------------------------------
Úradný vestník L 224 , 21/08/2001 S. 0010 - 0013



Rozhodnutie Komisie z 20. augusta 2001, ktorým sa mení a dopĺňa rozhodnutie 95/454/ES ustanovujúce osobitné podmienky, ktorými sa riadia dovozy produktov rybolovu a akvakultúry s pôvodom v Kórejskej republike (oznámené pod číslom dokumentu C(2001) 2554) (Text s významom pre EHP) (2001/641/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991 ustanovujúcu zdravotné podmienky pre výrobu a uvádzanie na trh produktov rybolovu [1], naposledy zmenenú a doplnenú smernicou 97/79/ES [2], a najmä na jej článok 11 ods. 5, keďže: (1) Článok 1 rozhodnutia Komisie 95/454/ES z 13. októbra 1995, ktorým sa ustanovujú osobitné podmienky, ktorými sa riadia dovozy produktov rybolovu a akvakultúry s pôvodom v Kórejskej republike [3], naposledy zmeneného a doplneného rozhodnutím 1999/401/ES [4], stanovuje, že "Ministerstvo námorných vecí a rybolovu – Národná kontrolná stanica produktov rybolovu (NFPIS)" je príslušným orgánom v Kórejskej republike na preverovanie a osvedčenie súladu produktov rybolovu a vodného hospodárstva s požiadavkami smernice 91/493/EHS. (2) Po reštrukturalizácii kórejskej administratívy sa orgán príslušný pre vydávanie osvedčení o zdravotnom stave pre produkty rybolovu zmenil na "Národná kontrolná služba pre kvalitu produktov rybolovu (NFPQIS)". Tento nový orgán je schopný účinne overovať uplatňovanie platných právnych predpisov. Z tohto dôvodu je potrebné zmeniť názov príslušného orgánu uvedeného v rozhodnutí 95/454/ES a vzorové osvedčenie o zdravotnom stave zahrnutý v prílohe A k tomuto rozhodnutiu. (3) Opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 95/454/ES sa mení a dopĺňa takto: 1. Článok 1 sa nahrádza nasledovným článkom: "Článok 1 "Národná kontrolná služba pre kvalitu produktov rybolovu (NFPQIS)"; je príslušným orgánom v Kórejskej republike na preverovanie a overovanie súladu produktov rybolovu a vodného hospodárstva s požiadavkami smernice 91/493/EHS."; 2. bod 2, článku 3 sa nahrádza nasledovným bodom: "2. Na osvedčeniach musí byť uvedené meno, funkcia a podpis zástupcu NFPQIS a jeho úradná pečiatka ktorej farba sa musí líšiť od farby ostatných záznamov."; 3. Príloha A sa nahrádza prílohou k tomuto rozhodnutiu. Článok 2 Toto rozhodnutie nadobúda účinnosť 45. deň po jeho uverejnení v Úradnom vestníku Európskych spoločenstiev. Článok 3 Toto rozhodnutie je adresované členským štátom. V Bruseli 20. augusta 2001 Za Komisiu David Byrne člen Komisie [1] Ú. v. L 268, 24.9.1991, s. 15. [2] Ú. v. L 24, 30.1.1998, s. 31. [3] Ú. v. L 264, 7.11.1995, s. 37. [4] Ú. v. L 151, 18.6.1999, s. 27. -------------------------------------------------- PRÍLOHA " PRÍLOHA A +++++ TIFF +++++ +++++ TIFF +++++ " --------------------------------------------------
Úradný vestník L 023 , 25/01/2001 S. 0031 - 0031



Rozhodnutie Komisie zo 16. januára 2001, ktorým sa ustanovujú dve referenčné metódy pre meranie PCB podľa článku 10 písm. a) smernice Rady 96/59/ES o zneškodnení polychlórovaných bifenylov a polychlórovaných terfenylov (PCB/PCT) (oznámené pod číslom dokumentu C(2001)107) (2001/68/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 96/59/ES zo 16. septembra 1996 o zneškodnení polychlórovaných bifenylov a polychlórovaných terfenylov (PCB/PCT) [1] a najmä na jej článok 10 písm. a), keďže: (1) Komisia na základe článku 10 písm. a) smernice 96/59/ES má povinnosť stanoviť referenčné meracie metódy merania obsahu PCB v kontaminovaných materiáloch. (2) Momentálne je možné ustanoviť referenčnú metódu pre stanovenie PCB v ropných produktoch a použitých olejoch ako aj referenčnú meraciu metódu pre stanovenie PCB v izolačných tekutinách. (3) Opatrenia predpokladané týmto rozhodnutím sú v súlade so stanoviskom vyjadreným výborom zriadeným článkom 18 smernice Rady 75/442/EHS [2], PRIJALA TOTO ROZHODNUTIE: Článok 1 Európske normy EN 12766-1 a prEN 12766-2 a následne zlepšené verzie sa použijú ako referenčná metóda pre stanovenie PCB v ropných produktoch a použitých olejoch. Článok 2 Európska norma IEC 61619 a následne zlepšené verzie sa použijú ako referenčná metóda pre stanovenie PCB v izolačných tekutinách. Článok 3 Toto rozhodnutie nadobúda účinnosť 30. deň po jeho uverejnení v Úradnom vestníku Európskych spoločenstiev. Článok 4 Toto rozhodnutie je adresované členským štátom. V Bruseli 16. januára 2001. Za Komisiu Margot Wallström členka Komisie [1] Ú. v. ES L 243, 24.9.1996, s. 31. [2] Ú. v. ES L 78, 26.3.1991, s. 92. --------------------------------------------------
Úradný vestník L 232 , 30/08/2001 S. 0028 - 0028



Rozhodnutie Komisie zo 7. augusta 2001, ktoré mení a dopĺňa rozhodnutie 94/467/ES stanovujúce zdravotné záruky pre prepravu zvierat rodu koňovité z jednej tretej krajiny do druhej v súlade s článkom 9 ods. 1 bod c) smernice Rady 91/496/EHS (oznámené pod číslom dokumentu C(2001) 2482) (Text s významom pre EHP) (2001/662/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/496/EHS z 15. júla 1991, určujúcej zásady, ktorými sa riadi organizácia veterinárnych kontrol zvierat vstupujúcich do spoločenstva z tretích krajín a ktorou sa menia a dopĺňajú smernice 89/662/EHS, 90/425/EHS a 90/675/EHS [1], naposledy zmenenú a doplnenú rozhodnutím 96/43/EHS [2], najmä na jej článok 9, ods. 1, bod c), keďže: (1) smernica Rady 90/426/EHS z 26. júna o zdravotných podmienkach určujúcich prepravu a dovoz zvierat rodu koňovité [3] z tretích krajín bola naposledy zmenená a doplnená rozhodnutím 2001//298/ES [4]; (2) rozhodnutie Komisie 92/260/EHS [5], naposledy zmenené a doplnené rozhodnutím 2001/619/ES [6], stanovilo zdravotné podmienky a veterinárnu certifikáciu pre dočasný vstup registrovaných koní. Toto rozhodnutie vyžaduje okrem iného určitý pobyt v krajine odoslania; pobyt v členských štátoch alebo určitých uvedených tretích krajinách sa však môže počítať pre výpočet uvažovanej doby za predpokladu, že sú splnené minimálne tie isté zdravotné požiadavky; (3) rozhodnutie Komisie 94/467/ES [7] stanovilo zdravotné podmienky pre prepravu zvierat rodu koňovité z jednej tretej krajiny do druhej v súlade s článkom 9 ods. 1 smernice 91/496/EHS. Podrobnosti o zdravotných podmienkach sa vzťahujú na stanovené podmienky v rozhodnutí 92/260/EHS; (4) súčasná situácia zbytočne komplikuje prepravu cez členské štáty určitých zvierat rodu koňovité ináč oprávnených na dočasný vstup alebo stále dovozy do spoločnosti. Cieľom tohto rozhodnutia je uľahčenie dopravy pre registrované kone; (5) opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 K článku 1 rozhodnutia 94/467/ES sa pridáva tretí odsek, ktorý znie: "3. Odchýlkou od ustanovení v odseku 2 a iba v prípade registrovaných koní sa zoznam krajín v tretej zarážke v ods. d) oddielu III osvedčenia A, B, C, D a E v prílohe II k rozhodnutiu 92/260/EHS nahrádza zoznamom tretích krajín v skupinách A až E v prílohe I k rozhodnutiu 92/260/EHS." Článok 2 Toto rozhodnutie je adresované členským štátom. V Bruseli 7. augusta 2001 Za Komisiu David Byrne člen Komisie [1] Ú. v. ES L 268, 24. 9.1991, s. 56. [2] Ú. v. ES L 162, 1.7.1996, s. 1. [3] Ú. v. ES L 224, 18.8.1990, s. 42. [4] Ú. v. ES L 102, 12.4.2001, s. 63. [5] Ú. v. ES L 130, 15.5.1992, s. 67. [6] Ú. v. ES L 215, 9.8.2001, s. 55. [7] Ú. v. ES L 190, 26.7.1994, s. 28. --------------------------------------------------
Úradný vestník L 091 , 31/03/2001 S. 0078 - 0080



Rozhodnutie Komisie z 21. marca 2001, ktorým sa mení a dopĺňa rozhodnutie 98/424/ES o stanovení osobitných podmienok, ktorými sa riadia dovozy produktov rybolovu a akvakultúry s pôvodom na Maledivách (oznámené pod číslom dokumentu C(2001) 739) (Text s významom pre EHP) (2001/252/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991 o stanovení veterinárnych podmienok pre výrobu a uvádzanie produktov rybolovu na trh [1], naposledy zmenenú a doplnenú smernicou 97/79/ES [2], a najmä na jej článok 11, keďže: (1) článok 1 rozhodnutia Komisie 98/424/ES z 30. júna 1998, ktorým sa ustanovujú osobitné podmienky pre dovoz produktov rybolovu a akvakultúry pochádzajúcich z Maledív [3], stanovuje, že "Department of Public Health (DPH) of the Ministry of Health" je príslušným orgánom v Maledivách pre overovanie a osvedčovanie zhody produktov rybolovu a akvakultúry s požiadavkami smernice 91/493/EHS; (2) po reštrukturalizácii verejnej správy na Maledivách boli právomoci v oblasti osvedčení o zdravotnej bezchybnosti pre produkty rybolovu prevedené na "Public Health Laboratory (PHL) of the Ministry of Health". Tento nový úrad je schopný účinne overovať uplatňovanie platných právnych predpisov. Z tohto dôvodu je potrebné upraviť názov príslušného orgánu uvedeného v rozhodnutí 98/424/ES a vzorové osvedčenie o zdravotnej bezchybnosti zahrnuté v prílohe A k tomuto rozhodnutiu; (3) opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 98/424/EHS sa mení takto: 1. Článok 1 sa nahradí týmto: "Článok 1 Public Health Laboratory (PHL) of the Ministry of Health je na Maledivách príslušným úradom, ktorý overuje a osvedčuje, že produkty rybolovu a akvakultúry spĺňajú požiadavky smernice 91/493/EHS." 2. Článok 3 ods. 2 sa nahrádza týmto: "2. V osvedčení musí byť uvedené meno, funkcia a podpis zástupcu PHL a jeho úradná pečiatka, ktorej farba sa musí líšiť od farby ostatných potvrdení." 3. Príloha A sa nahrádza prílohou k tomuto rozhodnutiu. Článok 2 Toto rozhodnutie nadobúda účinnosť 45 dní po jeho uverejnení v Úradnom vestníku Európskych spoločenstiev. Článok 3 Toto rozhodnutie je adresované členským štátom. V Bruseli 21. marca 2001 Za Komisiu David Byrne člen Komisie [1] Ú. v. ES L 268, 24.9.1991, s. 15. [2] Ú. v. ES L 24, 30.1.1998, s. 31. [3] Ú. v. ES L 190, 4.7.1998, s. 81. -------------------------------------------------- PRÍLOHA " PRÍLOHA A +++++ TIFF +++++ +++++ TIFF +++++ " --------------------------------------------------
Úradný vestník L 308 , 27/11/2001 S. 0037 - 0038



Rozhodnutie Komisie z 23. novembra 2001, ktorým sa mení a dopĺňa rozhodnutie 97/365/ES, ktorým sa stanovujú predbežné zoznamy prevádzkární tretích krajín, z ktorých členské štáty povoľujú dovoz mäsových výrobkov (oznámené pod číslom dokumentu C(2001) 3701) (Text s významom pre EHP) (2001/826/ES) KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na rozhodnutie Rady 95/408/EHS z 22. júna 1995 o podmienkach zostavovania predbežných zoznamov prevádzkární tretích krajín, na prechodné obdobie, za ktorých sú členské štáty oprávnené dovážať určité výrobky živočíšneho pôvodu, produkty rybolovu alebo živé lastúrniky, [1] naposledy zmenené a doplnené rozhodnutím Rady 2001/4/ES, [2] a najmä na jeho článok 2 ods. 1, keďže: (1) rozhodnutie Komisie 97/222/ES [3] zostavuje zoznam tretích krajín, z ktorých členské štáty povoľujú dovoz mäsových výrobkov; (2) pre krajiny uvedené v tomto zozname boli veterinárne požiadavky a požiadavky na veterinárne osvedčenie pre dovoz mäsových výrobkov stanovené v rozhodnutí Komisie 97/221/ES; [4] (3) predbežné zoznamy prevádzkarní tretích krajín, z ktorých členské štáty povoľujú dovoz výrobkov z mäsa hovädzieho dobytka, ošípaných, zvierat čeľade koňovitých, oviec a kôz, boli zostavené rozhodnutím Komisie 97/365/ES; [5] (4) Komisia vykonala kontrolnú návštevu v Litve s cieľom uskutočniť inšpekciu prevádzkarní vyrábajúcich mäsové výrobky a odporučila na schválenie niektoré prevádzkarne, z ktorých môžu členské štáty povoliť dovoz mäsových výrobkov do spoločenstva, pokiaľ boli od príslušného litovského orgánu získané niektoré záruky; (5) Komisia od Litvy obdržala zoznam prevádzkární vyrábajúcich mäsové výrobky so zárukami, že plne vyhovujú veterinárnym požiadavkám Spoločenstva a že v prípade nedodržania týchto požiadaviek sa ich vývoz do Európskeho spoločenstva pozastaví; (6) predbežný zoznam prevádzkární vyrábajúcich mäsové výrobky môže byť v prípade Litvy zostavený; (7) opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Do prílohy k rozhodnutiu Komisie 97/365/ES sa dopĺňa text v prílohe k tomuto rozhodnutiu. Článok 2 Toto rozhodnutie je adresované členským štátom. V Bruseli 23. novembra 2001 Za Komisiu David Byrne člen Komisie [1] Ú. v. ES L 243, 11.10.1995, s. 17. [2] Ú. v. ES L 2, 5.1.2001, s. 21. [3] Ú. v. ES L 89, 4.4.1997, s. 39. [4] Ú. v. ES L 89, 4.4.1997, s. 32. [5] Ú. v. ES L 154, 12.6.1997, s. 41. -------------------------------------------------- PRÍLOHA LITVA 1 | 2 | 3 | 4 | 5 | 55-03 | 1.1. JSC "SKINJA" | Vezaiciai/Klaipeda | | 6 | 88-24 | JSC "VILKE" | Silgaliai/Taurage | | 6 | 61-01 | JSC "MAZEIKIU MESINE" | Mazeikiai/Telsiai | | 6 | --------------------------------------------------